open-index/open-wikipedia-markdown huggingface dataset:
August Bournonville

**August Bournonville** (1805–1879) var en dansk ballettmester og koreograf. Han var sønn av en fransk ballettmester, Antoine Bournonville, som hadde slått seg ned i Danmark. Han innførte en ny stil i balletten, til vanlig kjent som Bournonville-skolen.

Etter studier i Paris ble Bournonville solodanser i ung alder ved balletten til Det Kongelige Teater i København. De varige virkningene av hans innflytelse kan knapt overvurderes: han skapte en stil, selv om den var påvirket av fransk ballett, er den helt ut hans egen. Som koreograf skapte han et stort antall originale oppsetninger med meget varierte rammer: fra Danmark, Italia, Skottland, Russland, Sør-Amerika, etc. Et begrenset antall av disse ballettene har overlevd ved at de aldri har vært så lenge borte fra scenen enn at levende utøvere til enhver tid hadde opplevd dem.

Bournonvilles arbeider ble ikke kjent utenfor Danmark før etter andre verdenskrig. Siden  1950 har Den Kongelige Ballett flere ganger hatt lengre turnéer, ikke minst til USA hvor ballettene ble oppført, ofte på teatre som ikke var ideelt utstyrt for formålet. Dette har medført en betydelig internasjonal interesse for Bournonville.

Like etter 1879 ble August Bournonville jordfestet i Assistens Kirkegård i Nørrebro bydel i København.

## Verk
Bournonville skrev mer enn 50 balletter og *[[Sylfiden (1836)|Sylfiden]]* anses som hans hovedverk. Balletten hadde urpremiere på Det Kongelige Teater 28. november 1836 med Bournonville selv i hovedrollen.

*Sylfiden* er tatt opp i Danmarks kulturkanon under scenekunst.

## Referanser


## Eksterne lenker
* 
* 
* bournonville.com
Tim Ahearne

**Timothy Ahearne** (født 18. august 1885 i Athea, Limerick, død 1968 i USA) var en irsk friidrettsutøver.

Under OL 1908 konkurrerte Tim Ahearne i fire disipliner. I høyde uten tilløp og på 110 meter hekk kom han ikke til finalen. I lengdehopp ble han nummer åtte med et resultat på 6,72. Han vant imidlertid tresteg med 14,92&nbsp;m, 16 cm foran Garfield MacDonald. 

Tim Ahearne vokste opp i Irland sammen med sin yngre bror Daniel Ahearn. Daniel utvandret til USA i 1909, og strøk samtidig den siste e-en i etternavnet sitt. Tim Ahearne flyttet senere etter broren.

## OL-medaljer
* 1908  London -  **Gull** i friidrett, tresteg  Storbritannia

## Referanser


## Litteratur
* Ian Buchanan: *British Olympians*, Enfield 1991 ISBN 0-85112-952-8
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, publisert av Deutsche Gesellschaft für Leichtathletik-Dokumentation e.V. 

## Eksterne lenker
*
Arkivskaper

En **arkivskaper** er en organisatorisk enhet eller en person som danner arkiv som ledd i sin virksomhet. En arkivskaper kan være et offentlig organ, en bedrift, en organisasjon, en institusjon, en stiftelse etc. eller en del av en slik enhet. Slik sies det på Arkivverkets hjemmeside under arkivbegreper. En arkivskaper kan også være en privatperson eller en familie. Arkivet hos en arkivskaper består av arkivdokumenter.Hva slags arkivdokumenter en arkivskaper samler på er avhengig av arkivskaperens formål, behov og arbeidsmåter. For eksempel vil en privatperson vanligvis ha behov for å ta vare på egen fødselsattest, forsikringsavtaler, avtale om leie eller kjøp av bolig, kvitteringer, legeattester og lignende. Et byggefirma har ofte behov for å ta vare på firmaattester, momsoppgaver, kvalifikasjonsbevis og lignende.En arkivskaper kan velge å sette bort hele eller deler av driften av arkivet. Offentlige organer vil i slike tilfelle fortsatt ha ansvaret for at eget arkiv driftes forsvarlig etter arkivloven og arkivforskriftene.

## Referanser


## Litteratur

*
Mike Conley

**Michael Alex Conley** (født 5. oktober 1962 i Chicago, Illinois) er en tidligere amerikansk friidrettsutøver. Hans beste gren var tresteg, men han var også en fremragende lengdehopper.

På 1980-tallet og tidlig på 1990-tallet var Mike Conley blant verdens fremste tresteghoppere. Han tok sølv under OL 1984 i Los Angeles, etter landsmannen Al Joyner. 
Under OL 1992 i Barcelona ble han olympisk mester. Han deltok også under Sommer-OL 1996|OL 1996 i Atlanta, og tok fjerdeplassen i tresteg, bare fire centimeter fra en bronsemedalje.

Mike Conley har også flere medaljer fra verdensmesterskap:
* VM 1983 i Helsingfors: bronse i lengde
* VM 1987 i Roma: sølv i tresteg
* VM 1991 i Tokyo: bronse i tresteg
* VM 1993 i Stuttgart: gull i tresteg
## OL-medaljer
*  1992  Barcelona -  **Gull** i friidrett, tresteg menn  USA
*  1984  Los Angeles -  Sølv i friidrett, tresteg menn  USA

## Referanser


## Eksterne lenker
*
Pierre Quinon

**Pierre Quinon** (født 20. februar 1962 i Lyon, død 17. august 2011) var en fransk friidrettsutøver som konkurrerte i stavsprang.

Quinon ble olympisk gullmedaljør i stavsprang under OL 1984 i Los Angeles. Han hoppet 5,75, ti centimeter høyere enn Mike Tully fra USA, som kom på andreplass. Earl Bell og Thierry Vigneron delte tredjeplassen på høyden 5,60. Quinon satte ny verdensrekord 28. august 1983 i Köln, da han hoppet 5,82, én centimeter høyere enn Vladimir Poljakovs rekord.

Hans tid som verdensrekordinnehaver varte kun fire dager. Landsmannen Thierry Vigneron satte ny rekord med et hopp på 5,83 meter i Roma den 1. september. Quinons personlige bestenotering er fra 1985; 5,90 ti centimeter fra daværende verdensrekord. Pierre Quinon begikk selvmord den 17. august 2011, 49 år gammel.
 
## OL-medaljer
*  1984  Los Angeles -  **Gull** i friidrett, stavsprang menn  Frankrike

## Referanser


## Eksterne lenker
* 
*  Profil på Det franske friidrettsforbundets sider.
Fermín Cacho

**Fermín Cacho Ruiz** (født 1969) er en tidligere spansk friidrettsutøver. Han vant 1500 meter under OL 1992, og satte i 1997 europarekord på 1500 meter, som stod til den ble slått av Mo Farah i 2013. 

Cacho feiret sin første triumf under innendørs-EM i Glasgow 1990, da han ble nummer to, like bak tyske Jens-Peter Herold. Under innendørs-VM 1991 i Sevilla ble Cacho også nummer to, denne gang slått av Algeries Noureddine Morceli.

Foran OL 1992 i Barcelona ble ikke Cacho regnet blant gullfavorittene. Løpet gikk imidlertid i svært langsomt tempo, og i spurten kunne ingen holde Cachos tempo. Han vant gull på tiden 3.40,12.

Under innendørs-VM 1993 i Stuttgart tok Cacho igjen sølv. Året etter tok han gull på 1500 meter under EM i Helsingfors. 

Under OL 1996 i Atlanta ble han heller ikke regnet blant de største favorittene, selv om han var tittelforsvarer. På tredje runde av 1500-meterløpet falt marokkaneren og storfavoritten Hicham El Guerrouj. Cacho måtte hoppe over Guerrouj, for ikke selv å falle, og tapte verdifulle meter til Noureddine Morceli. I mål var Cacho nummer to. 

Under VM 1997 i Athen ble Cacho igjen sølvvinner, denne gang slått av El Guerrouj. En uke senere under et stevne i Zürich satte Cacho ny europarekord med tiden 3.28,95. Den siste mesterskapsmedaljen tok han under EM 1998 i Budapest, der han tok bronse bak landsmannen Reyes Estevez og portugiseren Rui Silva.

## OL-medaljer
* OL-1992  Barcelona - **gull** på 1500 meter
* OL-1996  Atlanta - sølv på 1500 meter

## VM- og EM-medaljer
* VM 1993  Stuttgart - sølv på 1500 meter
* VM 1997  Athen - sølv på 1500 meter
* EM 1994  Helsingfors - **gull** på 1500 meter
* EM 1998  Budapest - bronse på 1500 meter

## Bestenoteringer
* 800 Meter: 1.45,37 (1991)
* 1500 meter: 3.28,95 (1997) &ndash; europarekord
* En engelsk mil: 3.49,56 (1996)
* 3000 meter: 7.37,02 (1999) &ndash; innendørs satte han i 1996 europarekord med tiden 7.36,61

## Referanser


## Eksterne lenker
*
Krýsuvík

**Krýsuvík** er et geotermisk området som ligger på Reykjaneshalvøya på Island. Området ligger sør på Reykjanes midt på sprekksonen på Den midtatlantiske ryggen som krysser Island diagonalt i sørvestlig til nordøstlig retning.

Den geotermiske aktiviteten er synlig gjennom svovelkilder og varme kilder ved *Seltún* og andre lignende området i nærheten. Ved Seltún finner man en omvisningssti i tre der man kan lese beskrivelser av de fenomenene man ser på. I tillegg går det også en tursti opp til fjellet *Sveifluháls* som ligger like ved. 

Den største innsjøen i området, Kleifarvatn, begynte å minke etter et stort jordskjelv i 2000. Siden da har 20% av arealet blitt borte.

Noen av de mindre innsjøene bærer også preg av vulkansk påvirkning &ndash; for eksempel *Grænavatn* med sin strålende grønnfarge.

I området fantes det gårdsbruk fram til 1800-tallet. Bare et lite kapell, Krísuvíkurkirkja bygget i 1857, gjenstår og kan besøkes.

## Se også
* Vulkansk aktivitet på Island

## Eksterne lenker
* 
* Bilder fra Krísuvík 
* Bilder fra Krísuvíkurbjarg 
* Bilder fra Fúlipollur i Krísuvík
Håndball-EM 2008 for menn

**Håndball-EM 2008 for menn** var det åttende europamesterskapet i håndball for menn, og ble arrangert 17.–27. januar 2008 i Norge. Kampene ble spilt Bergen, Drammen, Lillehammer, Stavanger og Trondheim. Danmark vant turneringen etter at de slo Kroatia i finalen.

## Deltakernasjoner

## Gruppe A

### Kampene

----

## Gruppe B

### Kampene

## Gruppe C

### Kampene

----

## Gruppe D

### Kampene

----

## Gruppe I

### Kampene

----

## Gruppe II

### Kampene

## Kamp om 5.-plassen

## Finalekampene
### Semifinalene

### Bronsefinalen

### Finalen

## Sluttresultater

## Spillesteder

* Stavanger − Stavanger Idrettshall,  Gruppe A
* Drammen – Drammenshallen, Gruppe B
* Bergen − Haukelandshallen,  Gruppe C
* Trondheim − Trondheim Spektrum, Gruppe D
* Lillehammer − Håkons Hall, finalespill

## Eksterne lenker
* 
* Offisiell side for EHF (European Handball Federation)
Linderud skole

**Linderud skole** er en 1&ndash;10 skole (barne- og ungdomsskole) etablert i 1964 på Linderud i bydel Bjerke i Oslo. Arkitektene Christoffersen og Hvalbye tegnet skolen, som bestod av en rekke bygg kledd i rød teglstein, med byggene  som inneholder Linderudhallen og Bjerke videregående skole i rekke mot øst. Skolen gjennomgikk en større ombygging og modernisering, og ble gjenåpnet 15. september 2005 av ordfører Per Ditlev-Simonsen. Utbyggingen tok fire år og kostet 190 millioner kroner.

Skolen nytter idrettshallen Linderudhallen, med Linderud bad. Skolen har også tilgang til fotballbanen Linderud kunstgress, med syverbane på grus. Denne banen ligger sør for skolen over Statsråd Mathiesens vei og t-baneskinnene til Grorudbanen. På nordsiden av skolen ligger Linderud gård og Linderud senter.  

Skolen har to spesialpedagogiske avdelinger, med eget fellesrom, kjøkken, aktivitetsrom og musikkrom. Skolebiblioteket er mye brukt til lekselesing, og har tilgjengelig bibliotekar fra klokken 8.30 til 15.00 hver ukedag. Skolegården er todelt, i vestre og østre. Den første tilrettelagt for barneskoleelever, og den andre for ungdomsskoleelever.

## Historie
Linderud skole er den andre skolen i området. Den første, Linderud skole ble etablert i 1860 og nedlagt i 1900. Over 60 år senere ble den nye store skolen bygget. På sitt største, i 1970, hadde skolen 1143 elever. Fra starten til 1975 bestod skolen også av bygget mot øst som da ble Linderud videregående skole, og senere Bjerke videregående skole.

### Rektorer
Skolen hadde i løpet av sine første 52 år kun to rektorer, begge med 26 år i rollen.
* Odd Øiseth, 1964-1990
* Bjørn Ekren, 1990-2016
* Tove Væting, fungerende 2016-2017
* Anne Merete Laache, 2017-2024 (fra Groruddalen skole, til Lambertseter skole)
* Ingse Retterholt Eckhoff, 2024-

## Eksterne lenker
* 
* Linderud skoles musikkorps
Akutt pankreatitt

**Akutt pankreatitt** eller **akutt bukspyttkjertelbetennelse**  er en betennelse i bukspyttkjertelen.  Avhengig av grad kan den ha alvorlige komplikasjoner og høy dødelighet på tross av behandling.  

Pankreatitt oppstår når fordøyelsesenzymene som blir dannet i bukspyttkjertelen blir aktivert inne i selve kjertelen. Når dette forekommer, tærer enzymene på organet og skaper en akutt betennelse. Denne prosessen kan oppstå når pankreasutførselsgangen (ductus pancreaticus) blir blokkert, slik at enzymene ikke kan renne ut i tynntarmen, eller dersom pankreassekresjonen er veldig tyktflytende.  

De vanligste årsakene til akutt pankreatitt er gallesteiner, alkoholinntak, medikamenter, enkelte virus (spesielt kusmaviruset) og traumer. I 15-25% av tilfellene finner en ingen klar årsak, og tilstanden blir da karakterisert som "idiopatisk". Overvekt er en assosiert risikofaktor. Pankreatitt oppstår i alle aldersgrupper, men er mest vanlig hos middelaldrende personer.  

Det mest typiske symptomet er sterke, akutte smerter i øvre del av buken. Disse smertene stråler gjerne ut i ryggen eller ligger som et "belte" rundt kroppen. I tillegg er kvalme, oppkast, forstoppelse, oppblåsthet og dehydrasjon vanlig. Feber kan forekomme, og er ofte et tegn på et alvorlig forløp. Tap av store mengder væske er vanlig, og dette kan i alvorlige tilfeller føre til hypovolemisk sjokk. Det er ikke uvanlig at pasienter med pankreatitt må ha tilførsel av så mye som 3-5 liter intravenøs væske daglig. Sjokk er den vanligste dødsårsaken ved pankretitt, i tillegg til bakteriell infeksjon med sepsis (blodforgiftning), indre blødninger (hemorrhagisk pankreatitt) og peritonitt (bukhinnebetennelse).  

Diagnosen blir stilt ved klinisk undersøkelse og blodprøver, hvor verdiene av enzymene lipase og amylase i blodet vil være forhøyet. I tillegg finner en vanligvis forhøyede betennelsesmarkører, fremfor alt høy CRP. Elektrolyttforstyrrelser er vanlig, og lave nivåer av kalsium i blodet er et tegn på dårlig prognose. Ultralyd eller CT blir brukt for å fastslå hvor alvorlig utbredelsen av betennelsen i buken er, og om det foreligger nekrose. I tilfeller av nekrotisk pankretitt er ofte antibiotika eller kirurgi nødvendig.  

Milde og moderate tilfeller behandles med intravenøs væsketilførsel, smertelindring, kortvarig faste og nøye observasjon på sykehus. Ved alvorlige tilfeller, eller dersom komplikasjoner oppstår, kreves det ofte antibiotikabehandling og/eller kirurgi. Dersom gallesteiner blir fastslått å være årsaken, kan disse fjernes med en minimal-invasiv metode kalt ERCP. 

## Eksterne lenker

* NHI om akutt bukkspyttkjertelbetennelse
Thomas Curtis

**Thomas Pelham Curtis** (født 7. september 1870 i Boston, Massachusetts, død 23. mai 1944 i Nahant, Massachusetts) var en amerikansk friidrettsutøver. 

Curtis ble den første olympiske mester på 110 meter hekk. Under OL 1896 i Athen vant han finalen med tiden 17,6 foran briten Grantley Goulding

## OL-medaljer
* 1896  Athen -  **Gull** på 110 meter hekk  USA

## Referanser


## Eksterne lenker
*
Cubitt Town

**Cubitt Town** er et område på Isle of Dogs i bydelen Tower Hamlets i London. Det ligger på østsiden av halvøya, med Greenwich på den andre siden av Themsen. Mot vest grenser det til Millwall, mot nordvest til Canary Wharf og mot nord ligger Blackwall på den andre siden av Blue Bridge. 

Området har navn etter William Cubitt, som var Lord Mayor of London 1860&ndash;1861. Han var ansvarlig for bygging av boliger og annet i området i 1840- og 1850-årene. Formålet med utbyggingen var først og fremst å skaffe boliger til det voksende antallet arbeidere på de lokale kaianleggene, verftene og fabrikkene. Han sørget også for å få etablert en rekke bedrifter der, som tiltrakk seg enda flere arbeidere.

Cubitt Town består nå av en spesiell blanding av gamle arbeiderområder som er typiske for Øst-London blandet med høyblokker fra 1960- og 1970-årene og middelklasseboliger for folk som jobber i bedrifter på Canary Wharf. Det har også kommet til innvandrere fra Asia, spesielt fra Bangladesh. Området har nokså lave priser i forhold til beliggenheten rett ved elven. 

## Rekreasjon
Cubitt Town har en rekke anlegg for rekreasjon og fritidssysler:
* St John's Park
* Millwall Park
* Island Gardens
* Mudchute, en urban gård som er beskrevet av de lokale myndighetene som den største urbane gården i Europa.

## Referanser
Gustaf Lindblom

**Gustaf «Topsy» Lindblom** (født 3. desember 1891, død 26. april 1960) var en svensk tresteghopper. 

Gustaf Lindblom var en av åtte svensker som deltok i tresteg under OL 1912 i Stockholm. Blant de totalt 20 deltakerne var det også tre nordmenn og en finne. Gustaf Lindblom tok gullmedaljen med et hopp på 14,76&nbsp;m, foran landsmennene Georg Åberg og Erik Almlöf. 

Etter karrieren som utøver arbeidet Lindblom for tidsskriftet *Idrottsbladet* og senere som direktør for et danseteater.

## OL-medaljer
* 1912  Stockholm -  '''Gull''' i friidrett, tresteg

## Referanser


## Kilder
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, publisert av Deutsche Gesellschaft für Leichtathletik-Dokumentation e.V. 

## Eksterne lenker
*
Visekongedømmet Peru

**Visekongedømmet i Peru** (spansk *Virreinato del Perú*) var navnet på det nye spanske koloniale territorium i Syd-Amerika fra omkring 1542 til 1821. Territoriet ble styrt fra Lima av en visekonge utnevnt av kongen av Spania.

## Se også
*Liste over visekonger i Peru
MbrFix

**MbrFix** er et fritt programvareverktøy for å redigere Master boot record (MBR) på Intel-baserte PC-er som kjører Microsoft Windows. Programmet kan sikkerhetskopiere, redigere og gjenopprette MBR samt legge inn manglende MBR. Programmet er utviklet av Kåre Smith.

## Liste over støttede operativsystemer
* Windows 2000
* Windows XP
* Windows Server 2003
* Windows Vista
* Windows Server 2008
* Windows 7
* Windows PE

## Eksterne lenker
*  Nettside
Blackwall

**Blackwall** er et område i Tower Hamlets i London. Det ligger på nordbredden av Themsen. Blackwall Tunnel går fra området til Greenwich på den andre siden av elven. Det lille distriktet ved Blackwall Stairs var kjent som Blackwall fra minst 1300-tallet. antagelig avledet fra fargen på elvemuren, som ble bygget i middelalderen. I henhold til folketellingen i 2011 har stedet (Blackwall og Cubitt Town Ward) en befolkning på 19 461.

Det gikk tidligere en jernbane fra Minories til Blackwall via Stepney, kjent som London and Blackwall Railway. Den strakk seg over omkring fem km, og mye av Docklands Light Railways spor går over de gamle broene. I 1836 ble jernbanen formelt godkjent under navnet «The Commercial Railway». 

Blackwall var hjemmet til flere kjente sjømenn, som Horatio Nelson og Walter Raleigh. I 1606 la kolonister ut derfra for å reise til Nord-Amerika, i skip eid av London Virginia Company. Et av de største verftene ved Themsen lå i Blackwall fra det 17. til det 20. århundre. 

Handlingen i TV-serien *[[London's Burning]]* er lagt til en fiktiv brannstasjon i Blackwall. 

Landemerket Blackwall Point ligger ikke i Blackwall, men på nordspissen av Greenwichhalvøya på den andre siden en Themsen. Stedet har fått sitt navn fordi denne delen av Themsen kalles Blackwall Reach.

## Referanser


## Eksterne lenker
*
Tønnes Seland

**Tønnes Seland** (født 9. april 1964) er en norsk lokalpolitiker (LL/Sp) som var ordfører i Audnedal kommune fra 2003 til 2015. Han har vært medlem av kommunestyret siden 1995.

Seland representerer «Bygdelista for Øvre Audnedal», en liste som ble stilt første gang ved valget i 1991 etter strid mellom Konsmo og Byremo, som er de to sentrene i kommunen. Bygdelista har sitt styrkepunkt i Byremo der KrF- og Sp-politikerne gikk sammen for å verne om bygdas interesser. Ved stortingsvalg og fylkestingsvalg stiller Seland som kandidat for Senterpartiet.

I det sivile er Seland skytebas og anleggsleder. 

## Eksterne lenker
* Valget i Audnedal hos NRK
* Ordførerpresentasjon hos *Kommunal Rapport*; besøkt 19. juni 2013. Arkivert utgave
Konstantinos Tsiklitiras

**Konstantinos Tsiklitiras** (gresk: Κωνσταντίνος Τσικλητήρας – *Konstandínos Tsiklitíras*; født 30. oktober 1888 i Pylos, død 10. februar 1913) var en gresk friidrettsutøver.

Han flyttet til Athen for å studere økonomi, og begynte tidlig med sport. Han spilte fotball (for Panathinaikos) og vannpolo, men huskes best for de fire olympiske medaljene han vant i lengde uten tilløp og høyde uten tilløp. Han ble også gresk mester 19 ganger.

Karrieren tok en brå slutt i 1913, da han meldte seg som frivillig til å kjempe i balkankrigene, der han pådro seg hjernehinnebetennelse (meningitt) og døde i en alder av 24 år.

## OL-medaljer
* OL 1912  Stockholm &ndash;  **Gull** i lengde uten tilløp  Hellas
* OL 1908  London &ndash;  Sølv i friidrett, lengde uten tilløp  Hellas
* OL 1908  London &ndash;  Sølv i friidrett, høyde uten tilløp  Hellas
* OL 1912  Stockholm &ndash;  Bronse i friidrett, høyde uten tilløp  Hellas

## Referanser


## Eksterne lenker
*
Kaja Korsvold

**Kaja Korsvold** (født 1950) er en norsk, pensjonert journalist og litteraturkritiker. 

Hun arbeidet i mange år som kulturjournalist i Aftenposten, der hun særlig skrev om bøker og bokbransje. Hun har også vært litteraturkritiker og anmeldt barnebøker.

Korsvold er styremedlem i Karina Jensens Minnefond, som deler ut midler til videreutvikling i fotojournalistikk.

Kaja Korsvold har tidligere vært gift med skuespilleren Nils Ole Oftebro, sammen har de sønnen Jakob Oftebro. Hun er søster til finansmannen Åge Korsvold. Hun ble i 1973 portrettert av maleren Jan Valentin Sæther. 

## Referanser


## Eksterne lenker
*
Den gyldne ring i Russland

**Den gyldne ring i [[Russland]]** (russisk: *Золотое кольцо России, Zolotoje koltso Rossii*) er ei turistrute gjennom en rekke middelalderbyer i området nord og nordøst for Moskva. Her kan man på et relativt lite område besøke mange historiske byer med arkitektoniske skatter i form av kirker, klostre og festninger fra det 12. til det 18. århundre. Området har tidligere blitt benevnt Zalesie (russisk: *Залесье*).

**Navnets historie:**
I 1967 reiste kunsthistoriker og journalist Jurij Bytsjkov gjennom byene i Vladimir Oblast for å skrive en serie reiseartikler. Den siste byen han besøkte var Jaroslavl, så ruten hans tok form av en ring. Senere publiserte han reisedokumentene sine under navnet «Den gyldne ring».

Byer som inngår i den gyldne ring er:
* Aleksandrov
* Bogoljubovo
* Gorokhovets
* Gus-Khrustalnyj
* Ivanovo
* Jurjev-Polskij
* Jaroslavl
* Kaljazin
* Kidjeksja
* Kostroma
* Moskva
* Murom
* Palekh
* Pereslavl-Zalesskij
* Pljes
* Rostov Velikij
* Sergijev Posad
* Suzdal
* Tutajev
* Uglitsj
* Vladimir

Flere av disse byene har spilt en viktig rolle i dannelsen av den russisk-ortodokse kirke. 

Jaroslavl jernbanestasjon i Moskva er et naturlig utgangspunkt for å besøke hele, eller deler av, den gyldne ring.

## Referanser
Inkretiner

**Inkretiner** er hormoner som produseres i tarmen ved matinntak og som øker insulinfrisetting fra betacellene i pankreas

Det finnes to inkretiner: GLP-1 (glukagonlikt peptid 1) og GIP (glukoseavhengig insulinotropt polypetid). GLP-1 regulerer blodsukkernivået på to måter: 1) ved å stimulere bukspyttkjertelens betaceller til å øke insulinfrisetting, og 2) ved å få bukspyttkjertelens alfaceller til å redusere glukagonfrisetting. Effekten er glukoseavhengig, som betyr at inkretiner virker når blodsukkeret er høyt, og virker ikke når blodsukkeret er lavt.

GLP-1 og GIP frigjøres fra tarmen inn i blodbanen innen minutter ved matinntak. Både GLP-1 og GIP nedbrytes raskt av enzymet dipeptidyl-peptidase 4 (DPP-4).

Personer med type 2 diabetes har nedsatt inkretinmengde eller inkretineffekt. 
Det er også kjent at personer med type 2 diabetes har nedsatt betacellefunksjon og mindre betacellemasse enn friske personer. Dyreforsøk har vist at inkretiner førte til betacellevektst og redusert betacelledød.

Man kan øke inkretinnivået med legemidler i behandling av type 2 diabetes. 
Det er to behandlingsprinsipper: 1) å gi injeksjon av GLP-1-liknende legemidler, som for eksempel Byetta, eller 2) å gi tabletter som reduserer nedbrytning av inkretiner gjennom hemming av enzymet DPP-4. Det finnes tre DPP4-hemmere på det norske markedet pr september 2010: Januvia (sitagliptin), Galvus (vildagliptin) og Onglyza (saxagliptin).
Reykjanes

**Reykjanes** (islandsk: **Reykjanesskagi**) er en halvøy som ligger sørvest på Island, og litt sørvest for hovedstaden Reykjavík.

Halvøyen bærer preg av aktiv vulkansk aktivitet under overflaten og svære lavafelt, noe som gjør vegetasjonen svært sparsom. Det finnes mange varme kilder og svovelkilder på den søndre delen av halvøya rundt innsjøen Kleifarvatn og i det geotermiske området Krýsuvík.

Det finnes også en geotermisk energiverk på Svartsengi. I nærheten av Svartsengi kraftverk har det blitt laget et basseng som bruker varmt og mineralholdig vann som kommer ned fra kraftstasjonen. Dette bassenget kalles Bláa Lónið («den blå lagune»).

En bro strekker seg over riftdalen Álfagjá (18 m bred og 6 m dyp) i nærheten av Grindavík og markerer skillet mellom den eurasiske og den nordamerikanske kontinentalplaten. Broen ble bygget i 2002 og ble navngitt etter Leiv Eiriksson som var den første europeer til å oppdage Nord-Amerika, 500 år før Columbus.

Noen fiskelandsbyer, som Grindavík og Njarðvík, ligger også på halvøya, i tillegg til byen Keflavík som huser Keflavík internasjonale lufthavn, og den nå nedlagte amerikanske militærbasen Naval Air Station Keflavik.

## Se også
* Islands geografi

## Eksterne lenker
* Offisiell hjemmeside for Reykjanes
Charles Bennett

**Charles Bennett** (født 28. desember 1870 i Shapwick, Dorset, død 9. mars 1949 i Bournemouth) var en britisk friidrettsutøver.

Bennett var en av verdens beste mellomdistanseløpere i årene omkring 1900. Allerede i 1897 vant han det amerikanske amatørmesterskapet over 4 engelske mil (ca. 6800&nbsp;m) og ble mester i terrengløp i 1899 og 1900. I 1900 vant han også det britiske mesterskapet over 1 engelsk mil og kvalifiserte seg dermed til de kommende olympiske lekene. 

I OL 1900 i Paris vant han gull på 1500 meter foran franskmannen Henri Deloge og amerikaneren John Bray. Han løp på tiden 4.06,0, ny verdensrekord. Senere i lekene vant han nok en gullmedalje på 5000 meter for lag, på det britisk-australske laget, der han løp sammen med John Rimmer, Sidney Robinson, Alfred Tysoe og Stanley Rowley. I tillegg tok han en sølvmedalje på 4000 meter hinder, på plassen mellom britene John Rimmer og Sidney Robinson. 

## OL-medaljer
* 1900  Paris -  **Gull** i friidrett, 1500 meter  Storbritannia
* 1900  Paris -  **Gull** i friidrett, 5000 meter lagkonkurranse  Blandede lag
* 1900  Paris -  Sølv i friidrett, 4000 meter hinder  Storbritannia

## Referanser


## Eksterne lenker
*
Landsforbundet Teatrets Venner

**Landsforbundet Teaterets Venner** (LTV) er landsforening for lokale teatervennforeninger.  

Landsforeningen ble stiftet den 9. mai 1992 og har siden arbeidet for å øke interessen for lokal scenekunst. 

Per 2014 er 22 lokalforeninger tilsluttet med ca. 4 000 medlemmer. Ungdomsorganisasjonen er Teatrets Venner ungdom (TVu). Medlemskap gir scenepass, et fordelskort for blant annet rabatt på teaterbilletter.

Styreleder valgt i 2013 er Lise Hellandsvik fra Ålesund mens daglig leder er Halldís Ólafsdóttir

## Eksterne lenker
*
The Way You Make Me Feel

«**The Way You Make Me Feel**» er den tredje singelen sluppet fra albumet *[[Bad (album)|Bad]]* av Michael Jackson. Singelen ble raskt en hit rundt om i verden. i Videoen får vi se Michael Jackson prøve å bli sammen med Tatiana Thumbzen. Hun dukket opp under Michael Jacksons konsert i Madison Square Garden under opptreden av denne sangen, og kysset Michael også

## Referanser
Kaja Thorne

**Kaja Thorne** (født 25. august 1942) er en norsk billedkunstner og illustratør. Hun har illustrert blant annet Torvald Sunds barnebok *Eg er med deg, Kim* fra 1983 og Halldis Moren Vesaas' *Den gode gåva*, ei bildebok om Demeter fra 1987.

Thorne har utdannelse fra Statens kunstakademi og Statens Håndverks- og Kunstindustriskole i Oslo. Hun har hatt flere separatutstillinger og deltatt på gruppeutstillinger, deriblant ei rekke ganger på Høstutstillinga. Kaja Thorne er innkjøpt av Norsk kulturråd, Nasjonalgalleriet og Riksgalleriet. 

## Referanser


## Eksterne lenker
* CV hos Kunstnernes informasjonskontor
Bad (sang)

«**Bad**» er den andre singelen som ble sluppet fra Michael Jacksons album *[[Bad (album)|Bad]]* i 1987 etter suksessen med albumet *[[Thriller (album)|Thriller]]*. På sangen ønsket Michael Jackson samarbeid med Prince, men han sa at dette ville bli en hit, «selv uten meg». *Bad* var siste albumet som ble produsert av Quincy Jones.

Princes assistent, trommeslageren Sheila E. fortalte i intervju at singelen «Bad» var skrevet som en duett mellom Jackson og Prince. Den ble oversendt fra Jackson, og Prince spilte den i sitt studio; men da han kom til linjen «*your butt is mine*» («baken din er min»), sa han bare: «*hva! Baken din er min?*» - og gikk sin vei. Likevel var han så fascinert av sangen at han spilte den inn igjen som en solo i sitt studio, og Sheila E. beskriver Princes versjon som «*en utrolig versjon av sangen slik den burde vært*». Men Prince slettet den umiddelbart, noe han ofte gjorde med innspillinger. Et annet moment som kan ha bidradd til at samarbeidet med Jackson strandet, kan ha vært at Prince var kjent for å foretrekke samarbeid med kvinnelige utøvere.

## Referanser
Skjærsmin

* se tekst

**Skjærsmin** (*Philadelphus*; også kalt falsk sjasmin) er en slekt av busker med omtrent 60 arter. De er fra 1 til 6 meter høye, og kommer fra Nord-Amerika, Mellom-Amerika, Asia og Sørøst-Europa. De fleste artene er løvfellende, men et par arter fra de sørligere områdene er eviggrønne. 

## Beskrivelse
Skjærsmin har hvite blomster med fire kronblader med 1-4 cm diameter. De fleste (men ikke alle) artene lukter søtt. Frukten er en liten kapsel med mange små frø. Barken er tynn og flasser av i tynne striper i treets lengderetning. Bladene er fra 1 til 14 cm lange. 

## Økologi
Skjærsmin er en matkilde for larvene til noen sommerfugl-arter.

## Hagebruk
Skjærsmin er populære busker i parker og hager på grunn av deres vårblomster; de duftende artene er spesielt populære. I tillegg finnes mange hagehybrider.

## Arter
* *Philadelphus argenteus* (California, Baja California)
* *Philadelphus argyrocalyx* (New Mexico)
* *Philadelphus brachybotrys* (Kina)
* *Philadelphus californicus* (California)
* *Philadelphus caucasicus* (Kaukasus)
* *Philadelphus confusus* (California, Washington)
* *Philadelphus cordifolius* (California)
* *Philadelphus coronarius* – duftskjærsmin (Sørøst-Europa)
* *Philadelphus coulteri* (nordvest i Mexico)
* *Philadelphus crinitus* (vest i Texas)
* *Philadelphus delavayi* (sørvest i Kina)
* *Philadelphus ernestii* (sørvest i USA)
* *Philadelphus floridus* (Florida, Georgia)
* *Philadelphus gattingeri* (Tennessee)
* *Philadelphus hirsutus* (sørøst i USA)
* *Philadelphus hitchcockianus* (Texas, New Mexico)
* *Philadelphus incanus* (Hubei, Shaanxi)
* *Philadelphus inodorus* (USA)
* *Philadelphus insignis* (California, Oregon)
* *Philadelphus intectus* (sørøst i USA)
* *Philadelphus kansuensis* (nordvest i Kina)
* *Philadelphus karwinskyanus* (Mexico)
* *Philadelphus laxiflorus* (Gansu, Hubei, Shaanxi)
* *Philadelphus lewisii* (vest i Nord-Amerika)
* *Philadelphus maculatus* (Arizona)
* *Philadelphus madrensis* (sørvest i USA)
* *Philadelphus mearnsii* (Texas, New Mexico)
* *Philadelphus mexicanus* (Mexico, Guatemala)
* *Philadelphus microphyllus* (sørvest i USA)
* *Philadelphus occidentalis* (vest i Nord-Amerika)
* *Philadelphus oreganus* (Oregon)
* *Philadelphus palmeri* (sørvest i USA)
* *Philadelphus pekinensis* (nordlige deler av Kina)
* *Philadelphus pubescens* (sørøst i USA)
* *Philadelphus pumilus* (California)
* *Philadelphus purpurascens* (sørvest i Kina)
* *Philadelphus satsumanus* (Japan)
* *Philadelphus satsumi* (Japan)
* *Philadelphus schrenkii* (nordøst i Kina, Korea, sørøst i Russland)
* *Philadelphus sericanthus* (Sichuan, Hubei)
* *Philadelphus serpyllifolius* (sør i USA, Mexico)
* *Philadelphus sharpianus* (Tennessee, Missouri)
* *Philadelphus subcanus* (sørvest i Kina)
* *Philadelphus tenuifolius* (Korea, sørøst i Russland)
* *Philadelphus texensis* (Texas)
* *Philadelphus tomentosus* (Himalaya)
* *Philadelphus trichothecus* (Britisk Columbia, nordvest i USA)
* *Philadelphus triflorus* (Himalaya)
* *Philadelphus wootonii* (New Mexico)
* *Philadelphus zelleri* (Washington)

## Eksterne lenker
*
Altaskifer

**Altaskifer** er en kvartsittskifer som utvinnes i nærheten av Alta. Den er grå av farge og blir nesten sort ved polering. Skiferen er ekstremt hard og er mye brukt til tak og gulv.

## Skiferdrift
Utvinning av skifer foregår som dagbrudd i fire forskjellige steinbrudd. I Altadalen startet skiferutvinningen i Peska i 1905, Detsika i 1906 og Langvannet i 1920. I Tverrelvdalen startet utvinningen i Stilla i 1928.

Skiferen bearbeides ved bruddene og ved skiferkaia i Bossekop. Skiferen kan klippes, sages og slipes.
 
a-l Alta Skiferbrudd eksporterer skifer til kontinentet, og lokalt i Alta er skifer mye brukt som takstein og heller på gulv og inngangsparti.

## Marked
Altaskifer er et eksportprodukt fra Norge, bare 30 % av produksjonen ble brukt innenlands ved årtusenskiftet. Altaskifer finner man i  Hong Kong, Tokyo og Rotterdam, Lisboa og Hannover. Jugendbyen Ålesund har et spesielt forhold til altaskifer. Gjenoppbygging av byen etter brannen 1904 førte til stor aktivitet i steinbruddene i Alta. Fremdeles er jugendhusene i byen tekket med altaskifer. Torgalmenningen i Bergen er dekket av Altaskifer. 

## [[Geologi]]
Altaskiferen ble dannet i Proterozoikum-æraen, er fra 10 til 20 mm tykk, finkornet, tett og svært sterk kvartsskifer. Tykkelsen av utvinnbar skifer varierer fra 40 til 100 meters tykt belte.

Geotektonisk tilhører skiferen Nalganasdekket i Kalakdekkekomplekset.

## Referanser
Hjemmefrontens Ledelse

**Hjemmefrontens Ledelse** var en betegnelse som fra mars 1943 ble tatt i bruk i paroler til befolkningen fra Koordinasjonskomiteen, som ledet den sivile holdningskampen og den faglige motstanden sammen med Kretsen. Fra høsten 1944 ble den brukt av og om det koordinerende ledd mellom den militære motstandsledelsen i Milorg og den sivile motstandsledelsen (Kretsen og Koordinasjonskomiteen).

Samarbeidet ble opprettet i 1943, men Hjemmefrontens Ledelse fikk ikke karakter av et formelt overordnet organ før tidlig i 1945.

## Medlemmer kjent for offentligheten i ettertid ''(alfabetisk, ikke uttømmende)''
* Wladimir Mørch Hansson
* Paal Berg, Kretsen
* Knut Blom
* Conrad Bonnevie-Svendsen
* Ingrid Furuseth
* Tore Gjelsvik, Koordinasjonskomiteen
* Jens Christian Hauge
* Gunnar Jahn, Kretsen
* Magnus Jensen, Koordinasjonskomiteen
* Alf Sanengen, Koordinasjonskomiteen
* Tor Skjønsberg, Kretsen
* Sven Arntzen

## Se også
* Koordinasjonskomiteen
* Sivorg
* Milorg
* Kretsen

## Litteratur

## Referanser


## Eksterne lenker
* Norsk krigsleksikon om Hjemmefrontens Ledelse
Per Asbjørn Risnes

**Per Asbjørn Risnes jr.** (født 1967) er norsk forfatter, skribent og journalist. Han har jobbet for *[[Bergens Tidende]]*, blant annet i fredagsmagasinet *[[Tid og sted]]*. Han anmeldte musikk og skrev reportasjer og spalter i lørdagsmagasinet og *D2*-magasinet til *[[Dagens Næringsliv]]* frem til 2017. Han har gitt ut et titalls bøker om foreldreliv, mat og kultur, blant annet *Verdens beste pappa,* som har passert  solgte eksemplarer. Han skriver også spalter for *[[Aftenposten]]*. I tillegg driver han byrået IbyOslo AS sammen med fotograf Marte Garmann. Risnes er oppvokst i Bergen og bosatt i Oslo. Han har samboer og to barn. 

## Utgivelser
* *Hakkespettbok for voksne gutter*, Kagge Forlag 2000. ISBN 9788248900689
* *Verdens beste pappa*, Kagge forlag 2003, ISBN 978-82-489-0689-6. og 2007 ISBN 9788248906896
* *Voksenopplæring – en generasjons hjerteskjærende farvel med en altfor lang ungdomstid*, Kagge forlag 2006, ISBN 978-82-489-0548-6.
* *Cognac: historien, guiden og de norske cognaceventyrerne*, Tellus Works 2006, ISBN 978-82-997368-1-7.
* *Pappa kan alt! Hemmelig håndbok for verdens beste far (og bestefar)*, Kagge Forlag 2007 ISBN 9788248907022.
* *Fortellingen om Alexander Rybak*, Kagge Forlag 2009 ISBN 9788248909071
* *Verdens beste pappa, kokebok for småbarnsfedre* Kagge Forlag 2011 ISBN 9788248910961.
* *Pappamat*, Garmann forlag, 2013 ISBN: P9788299890410
* *Jentepappa*, Kagge Forlag, 2020, ISBN 9788248925354

## Eksterne lenker
* Omtale i ''Dagbladet'' (2003) for *Verdens beste pappa*
* Omtale i ''VG'' (2020) for *Jentepappa*
Pikefossen

**Pikefossen** (nordsamisk: *Nieidagorži*) er en foss i Kautokeinoelva i Kautokeino kommune i Finnmark. Den er 8 meter høy og ligger ca. 18 kilometer sør for Masi. Det er god utsikt til fossen fra en rasteplass ved europavei 45.

## Sagnet om navnet
Ifølge sagnet kommer navnet fra ei tjenestejente som skulle passe på en reinflokk. I et uvær ville flokken krysse elva på den dårlige isen rett ovenfor Pikefossen. Jenta klarte ikke å stoppe reinene, isen brast og hele flokken druknet. Da reineieren kom til og fikk høre dette ble han så sint at han puttet jenta i ei tønne og kastet den i fossen. Men mot alle odds overlevde hun og tønna fløt med elva helt ned til Altafjorden hvor hun ble funnet.

## Referanser
Morecambe FC

**Morecambe Football Club** er en engelsk fotballklubb grunnlagt 1920. Klubben ble grunnlagt den 7. mai 1920 etter et møte på the West View Hotel. Hjemmekampene spilles på Mazuma Mobile Stadium i Morecambe, som har en kapasitet på . Kallenavnet er «The Shrimps».  

Morecambes manager i perioden 2005 til 2011 var Sammy McIlroy, som blant annet vant FA-cupen med Manchester United i 1977. Derek Adams overtok for Jim Bentley, som var den lengst sittende manageren i det engelske ligasystemet da han fikk sparken. 

## Meritter
* FA Trophy (1): 1974
* Lancashire Combination (4): 1925, 1962, 1963, 1968
* Lancashire Trophy (10): 1926, 1927, 1962, 1963, 1969, 1986, 1987, 1994, 1996, 1999
* Lancashire Senior Cup (1): 1968
* Conference National Playoff-vinner (1): 2007

## Referanser


## Eksterne lenker
* 
* Klubbens offisielle nettsider
* Spillerstall fra Transfermarkt
Saqqaq

**Saqqaq** (grønlandsk for «Solsiden», tidligere stavet *Sarqaq*) er en bygd på vestkysten av Grønland. Bygda hadde 145 innbyggere i 2018.

Bygda ligger i Avannaata kommune, ca. 100 km nord for Ilulissat på sørsiden av Nuussuaqhalvøya, ut mot Vaigat. Bygda hadde ca. 216 innbyggere pr 2005. Bygda ble grunnlagt i 1755.

Arkeologiske utgravninger vest for bygda har vist spor etter den tidligere inuittkulturen  saqqaqkulturen, som bodde der mellom 2900 og 4400 år siden.

## Referanser


## Eksterne lenker
* Historiske bilder fra Saqqaq
* Vær og kart over Saqqaq
Solidaridad

**Solidaridad** kan referere til:

* Solidaridad (Quintana Roo), kommune i den meksikanske delstaten Quintana Roo.
* Solidaritet (fagforbund), polsk fagforbund
Malö 37

**Malö 37 Standard** er en kjølbåt konstruert av Leif Ängermark i 2005 som en etterfølger til Malö 36. I tillegg lages den i en Classic utgave med positiv akterspeil. Båten bygges i Sverige av Malö Yachts. Den er finnekjølet og har spaderor samt brøkdelsrigg med doble vinklete salinger.

Båten vant det amerikanske båtmagasin Cruising World sin pris for «beste importerte båt 2009».

## Referanser
Vindö 32

**Vindö 32** er en kjølbåt som ble produsert av svenske Nötesund Varv AB. Vindö 32 ble lansert på begynnelsen av 1970-tallet og etterfulgte Vindö 30. Navnet henviser ikke til båtlengden i fot, men derimot til seilarealet, med fokk, i kvadratmeter.
Hanse 342

**Hanse 342** er en type kjølbåt, det vil si mindre seilbåt med kjøl, som ble konstruert i 2004 av seilbåtkonstruktørene judel/vrolijk & co.
David Thompson (fotballspiller)

**David Anthony Thompson** (født 12. september 1977 i Birkenhead, England) er en tidligere engelsk fotballspiller. Thompson la opp i 2007, etter skadeplager.
I løpet av karrieren spilte Thompson for Liverpool FC, Coventry City FC, Blackburn Rovers FC, Wigan Athletic FC, Portsmouth og Bolton Wanderers.

## Eksterne lenker
* 
* BBC profil
4. serierunde i Premier League 2007/08

**4. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte lørdag 25. august kl. 13.45 med Sunderland hjemme mot Liverpool. Det ble spilt videre seks kamper kl. 16.00 og Everton tok i mot Blackburn kl. 18.15. Søndag 26. august spilte Middlesbrough mot Newcastle kl. 14.30 og runden ble avslutta med Manchester United hjemme mot Tottenham kl. 17.00.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Thorleif Reiss

**Thorleif Reiss** (1898–1988) var en norsk skuespiller. Han spilte mot sin sønn Helge Reiss i krimkomedien *[[Skulle det dukke opp flere lik, er det bare å ringe]]* fra 1970.

Han debuterte på Nationaltheatret i 1918, og var i perioden 1931–39 ansatt ved Carl Johan Teatret, hvor han også fungerte som meddirektør. Fra 1942 var han ansatt ved Det Nye Teater.

## Filmografi (utvalg)
* 1946: *[[Englandsfarere]] –* advokaten
* 1970: *[[Skulle det dukke opp flere lik, er det bare å ringe]]* – direktør Marthinsen

## Familie
Thorleif Reiss var sønn av komponisten og musikkviteren Georg Reiss (1861–1914) og Elisabeth Dymling (1861–1920). Han var bror av skuespilleren Elisabeth Reiss. 

Han ble første gang gift i 1920 med Esther Colbjørnsen Dahl (1896–1941). Etter hennes død giftet han seg i 1944 med Gunborg Kristiane Skistad (1911–2001).

Han var far til skuespilleren Helge Reiss (1928–2009).

## Referanser


## Eksterne lenker
* 
* Bilde av Thorleif Reiss 1919, Oslo Museum
* 
* Utdypende artikkel i SNL
Visekongedømmet Ny-Granada

**Visekongedømmet Ny-Granada** (på spansk **Virreinato de la Nueva Granada**) var navnet på det spanske koloniale territorium nord i Syd-Amerika fra 1717/1739 til 1819. Det ble opprettet av Filip V av Spania og territoriet dekket stort sett områder som i dag tilhører Colombia, Ecuador, Panama og Venezuela. I tillegg til disse kjerneområdene omfattet territoriet: Guyana, Trinidad og Tobago, den sørvestlige delen av Surinam, deler av det nordvestlige Brasil og det nordlige Peru. Et belte langs Atlanterhavet på Moskitokysten ble lagt til ved kongelig resolusjon av 20. november 1803, men britene kjempet om den administrative kontrollen. Hovedstaden i Ny-Granada var Santa Fé de Bogotá og territoriet ble styrt av en visekonge utnevnt av Kongen av Spania. Visekongedømmet Ny-Granada ble opprettet i 1717 men ble avviklet i 1724 for igjen å bli gjenetablert i 1739. Visekongedømmet i Ny-Granada erstattet blant annet det tidligere Ny-Granada som frem til 1717 var underlagt visekongedømmet i Peru.

## Se også
* Ny-Granada
* Liste over visekonger i Ny-Granada

## Referanser
Henry Howard Molyneux Herbert

**Henry Howard Molyneux Herbert**, 4. jarl av Carnarvon, (1831–1890), også kjent som lord Porchester, var en britisk politiker og et ledende medlem av det konservative parti. Han var eldre bror av filosofen Auberon Herbert og far til George Herbert og Audrey Herbert.

## Liv og virke
Herbert ble jarl av Carnarvon da hans far Henry John George Herbert døde i 1849. Etter at han tok sin akademiske grad ved fakultetet Christ Church på University of Oxford, begynte han å spille en fremtredende rolle i overhuset. Han var understatssekretær for koloniene i 1858 og statssekretær for koloniene i 1866. Han introduserte det britiske nordamerikanske vedtaket som gav Canada selvstyre i 1867. Senere samme år trakk han seg over Benjamin Disraelis reformlov sammen med Robert Arthur Talbot Gascoyne-Cecil og Jonathan Peel.

Han var tilbake som kolonisekretær i 1874 og satte i gang med å innføre selvstyre for Kappkolonien på samme måte som han hadde gjort for Canada. Han tok for seg konseptet imperialisme i Afrika ved mange anledninger mens han hadde embetet. Han trakk seg i 1878 i opposisjon til Disraelis politikk i det østlige spørsmål, men da hans parti returnerte til makten i 1885, ble han Irlands stattholder. Hans korte periode i posten, kjent for en konflikt i et samvittighetsspørsmål mellom ham og Charles Stewart Parnell som hadde med hans forhandlinger med sistnevnte ovenfor hjemmestyre, ble avsluttet av enda en for tidlig oppsigelse. Han returnerte aldri til embetet.

## Familie
Lord Carnarvon giftet seg først med Lady Evelyn Stanhope, datter av George Stanhope, 6. jarl av Chesterfield, i 1861. De fikk en sønn, George Edward Herbert, berømt i forbindelse med utgravningene av Tutankhamun, og tre døtre (hans eldste datter, lady Winifred, giftet seg med lord Burghclere som sin andre ektemann og ble mor til Evelyn, den første hustruen til romanforfatteren Evelyn Waugh). Etter lady Evelyns død i 1875 giftet Herbert seg for andre gang med sin kusine Elizabeth Catherine Howard, datter av Henry Howard, i 1878. De fikk to sønner hvorav den eldste var diplomaten Aubrey Herbert. Sønnen Aubrey ble far til Laura Herbert som ble den andre hustruen til Evelyn Waugh.

Lord Carnarvon døde ved Portman Square i London i juni 1890, 59 år gammel. Hans andre hustru overlevde ham med nær førti år og døde i februar 1929, 72 år gammel.

## Referanser


## Litteratur
* Roberts, Andrew ([1999] 2000): *Salisbury: Victorian Titan*. London: Orion Books
* Lee, Sidney (1891): [«Herbert, Henry Howard Molyneux»](https://en.wikisource.org/wiki/Herbert,_Henry_Howard_Molyneux_(DNB00)) i: Lee, Sidney: *Dictionary of National Biography* **26**. London: Smith, Elder & Co.

## Eksterne lenker
* 
*
Ny-Granada

**Ny-Granada** (på spansk **Nueva Granada** eller **Nuevo Reino de Granada**) var navnet på det spanske koloniale territorium nord i Sør-Amerika 1550 til 1717. Dette territoriet dekket stort sett områder som i dag tilhører Colombia. Det ble styrt av en Audiencia i hovedstaden Santa Fe de Bogotá. Etter 1717 ble territoriet en del av visekongedømmet Ny-Granada.

## Se også
* Visekongedømmet Ny-Granada
Kverkfjöll

**Kverkfjöll** er en fjellkjede som ligger på den nordøstre utkanten av isbreen Vatnajökull på Island. Den høyeste toppen i fjellkjeden ligger på 1&nbsp;764 moh. Fjellkjeden, som også inneholder isbreen Kverkjökull, ligger mellom Vatnajökull og Dyngjufjöll. Fjellene har fremdeles aktive vulkaner, og rundt 1720 var det fremdeles utbrudd som forårsaket store jökulhlaup (voldsomme flomutbrudd fra isbreer).

Under fjellene finnes det et stort og varmt magmakammer som er opphavet til grotter inni isbreen.

Et stykke unna ligger også *Hveradalir* med sine varme kilder.

## Se også
* Islands geografi

## Eksterne lenker
* Panoramabilder fra Island inkludert et fra Kverkfjöll
James Anthony Froude

**James Anthony Froude** (1818–1894) var en engelsk historiker. Han var bror til den anglo–katolske polemikeren Richard Hurrell Froude og William Froude, ingeniøren og marinearkitekten.

## Liv og virke
Froude stod den anglokatolske strømningen meget nær men kom etter hvert frem til et rasjonalistisk standpunkt som han la for dagen i romanen *Nemesis of faith* (1849), et arbeide som vakte meget oppmerksomhet. 

Froude viet seg så til historisk forfatterskap og journalistikk (blant annet som redaktør for *[[Fraser's Magazine]]*, 1860-74). Han er framfor alt interessert av det personlige momentet i historien: hendelseforløpet ter seg for ham som et drama; han skriver en utmerket, klar og livfull stil, men hans arbeider skjemmes av ukorrekte detaljopplysninger og visse ensidigheter i oppfatningen (framfor alt hans antiklerikale innstilling). 

Froude turde rallerede å ha blitt slått av Thomas Carlyles skrifter. Etter at han i 1849 hadde gjort dennes personlige bekjentskap, oppstod etterhvert et varmt vennskap mellom dem. Carlyle overlot sine litterære etterlatenskaper i Froudes hender men uten å gi klare direktiv hvordan han skulle gå frem med dem. Froude anså seg å følge Carlyles eget ønske da han utgav dennes *Reminiscences*  og *Letters and Memorials of Jane Welsh Carlyle*. Dette, likesom den utilslørte fremstilling av fremstilningen av Carlyles ekteskap og hjemmeliv i den biografi over Carlyle som Froude samtidig utgav, pådro seg meget klander for bristende diskresjon og pietet mot vennens minne, likesom også beskyldninger for uvarlig bruk av kildene.

## Litteratur
* Herbert Paul: *The Life of Froude*. Isaac Pitman & Sons, London 1905
* Wolfgang Binder: *„Von einem, der vorgab, die Karibik kennenzulernen und dabei das Empire zu retten versucht.“ Imperiale Rechtfertigungsmechanismen in James Anthony Froudes „The English in the West Indies“ (1888)*. In: Walther Bernecker, Gertrut Krömer (Hg.): *Die Wiederentdeckung Lateinamerikas. Die Erfahrung des Subkontinents in Reiseberichten des 19. Jahrhunderts*. Vervuert, Frankfurt am Main 1997. 3-89354-738-X. S. 291–307.

## Referanser